title: 2014 m. gruodžio 15 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
30.12.2014

               LT

               Europos Sąjungos oficialusis leidinys

               C 466/1

         EUROPOS PARLAMENTO BIURO SPRENDIMAS,
   2014 m. gruodžio 15 d.
   kuriuo iš dalies keičiamos Europos Parlamento narių statuto įgyvendinimo taisyklės
   (2014/C 466/01)
   EUROPOS PARLAMENTO BIURAS,
   atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
   atsižvelgdamas į Europos Parlamento narių statutą (1) (toliau – Statutas),
   atsižvelgdamas į Europos Parlamento darbo tvarkos taisyklių 10 ir 25 straipsnius,
   kadangi:

               (1)

               Statuto 20 straipsnio 1 dalyje numatyta, kad „Parlamento nariai turi teisę į išlaidų, patirtų vykdant įgaliojimus, kompensavimą“, o 4 dalyje nurodoma, kad „Parlamentas nustato šios teisės realizavimo sąlygas“. Tos sąlygos įtvirtintos, be kita ko, Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 22, 24 ir 66 straipsniuose;

               (2)

               be to, remiantis Įgyvendinimo taisyklių 4 straipsniu, Parlamento nariai, prašydami kompensuoti sveikatos priežiūros išlaidas, privalo pateikti patvirtinamųjų dokumentų originalus. Dėl šios nuostatos iš Parlamento narių dažnai reikalaujama ranka užpildyti ilgas ir sudėtingas formas ir prie jų pridėti sąskaitų faktūrų ir kitų patvirtinamųjų dokumentų originalus, kad jiems būtų kompensuotos patirtos išlaidos;

               (3)

               siekiant nustatyti mažiau biurokratinę tvarką, Parlamento nariams turėtų būti suteikta galimybė elektronine forma pateikti prašymus kompensuoti ar padengti išlaidas. Parlamento nariai patvirtinamųjų dokumentų originalus turės saugoti pagrįstą laikotarpį, t. y. iki kalendorinių metų, einančių po metų, kuriais buvo pateiktas prašymas kompensuoti ar padengti išlaidas, gruodžio 31 d. Siekiant užtikrinti, kad skenuotos patvirtinamųjų dokumentų kopijos atitiktų originalus, atitinkamos Parlamento tarnybos turėtų įdiegti standartine audito praktika pagrįstą atrankinės kontrolės sistemą;

               (4)

               taigi reikėtų iš dalies pakeisti Įgyvendinimo taisykles, kad jomis būtų leidžiama Parlamento nariams elektronine forma teikti prašymus kompensuoti ar padengti išlaidas, leidžiama Parlamento nariams teikti skenuotas patvirtinamųjų dokumentų kopijas kartu su garbės pareiškimu, kad tai yra originalo kopijos, ir numatomas laikotarpis, kuriuo Parlamento nariai privalo saugoti patvirtinamųjų dokumentų originalus ir kuriuo Parlamento administracija gali patikrinti skenuotas patvirtinamųjų dokumentų kopijas, palygindama jas su originalais;

               (5)

               be to, pagal Įgyvendinimo taisyklių 69 straipsnio 1 dalį Biuras kasmet gali indeksuoti kompensuojamų kelionės išlaidų, dienpinigių ir bendrųjų išlaidų sumas iki didžiausios sumos, lygios Eurostato paskelbto ankstesnių metų spalio mėnesio Europos Sąjungos metiniam infliacijos lygiui;

               (6)

               2014 m. lapkričio 14 d. Eurostatas paskelbė, kad infliacijos lygis laikotarpiu nuo 2013 m. lapkričio 1 d. iki 2014 m. spalio 31 d. siekė 0,5 %. Naujos sumos, patikslintos atsižvelgiant į tą infliacijos lygį, turėtų būti taikomos nuo 2015 m. sausio 1 d., o Įgyvendinimo taisyklės turėtų būti atitinkamai iš dalies pakeistos,

         PRIĖMĖ ŠĮ SPRENDIMĄ:
   1 straipsnis
   Įgyvendinimo taisyklės iš dalies keičiamos taip:

               1.

               4 straipsnis pakeičiamas taip:
               „4 straipsnis
               Tvarka
               Prašymai kompensuoti išlaidas teikiami atsakingai Parlamento tarnybai arba tiesiogiai Komisijos atsiskaitymų biurui: užpildoma bendra forma ir pateikiami patvirtinamieji dokumentai.“

               2.

               20 straipsnio 1 dalies a punktas pakeičiamas taip:

                           „a)

                           už pirmuosius 50 km – 22,62 EUR;“.

               3.

               22 straipsnis iš dalies keičiamas taip:

                           a)

                           1 dalis pakeičiama taip:

                                       „1.

                                       Didžiausia kompensuojama metinė kelionės išlaidų, patiriamų 10 straipsnio 1 dalies b punkte nurodytais atvejais, suma – 4 264 EUR.“;

                           b)

                           3 dalies pirma pastraipa pakeičiama taip:
                           „Didžiausia kompensuojama metinė kelionės išlaidų, kurias iš tikrųjų patiria komitetų arba pakomitečių pirmininkai, vykdami į konferencijas ar renginius Europos tema, susijusius su jų komitetų ar pakomitečių veiklos sritimi ir turinčius parlamentinį aspektą, suma – 4 264 EUR. Norint dalyvauti tokiuose renginiuose, būtina gauti išankstinį Parlamento pirmininko leidimą, kuris išduodamas patikrinus, ar yra lėšų atsižvelgiant į pirmiau nurodytą didžiausią sumą.“

               4.

               24 straipsnio 2 dalis pakeičiama taip:

                           „2.

                           Kai oficiali veikla vykdoma Sąjungos teritorijoje, Parlamento nariams skiriama vienkartinė 306 EUR išmoka.“

               5.

               26 straipsnio 2 dalis pakeičiama taip:

                           „2.

                           25 straipsnyje numatytos mėnesinės išmokos dydis – 4 320 EUR.“

               6.

               66 straipsnis pakeičiamas taip:
               „66 straipsnis
               Alternatyvūs patvirtinamieji dokumentai
               Jei prarandami reikiami patvirtinamieji dokumentai, Parlamento nariai turi pateikti pareiškimą apie praradimą kartu su alternatyviais patvirtinamaisiais dokumentais, atitinkančiais šiose Įgyvendinimo taisyklėse nustatytus reikalavimus.“

               7.

               Įterpiamas šis straipsnis:
               „72a straipsnis
               Elektroniniu būdu nuskenuoti patvirtinamieji dokumentai
               1.   Kai Įgyvendinimo taisyklėse kalbama apie prašymų kompensuoti ar padengti išlaidas pateikimą, tokius prašymus galima teikti elektronine forma naudojant skaitmeninį parašą.
               2.   Kai pagal šias Įgyvendinimo taisykles reikalaujama pateikti patvirtinamuosius dokumentus, galima pateikti skenuotas tokių dokumentų kopijas, jei Parlamento narys garbingai pareiškia, kad pateikti dokumentai atitinka originalus.
               3.   Kad būtų galima patikrinti, ar nuskenuotos patvirtinamųjų dokumentų kopijos sutampa su originalais, Parlamento nariai originalus saugo iki kalendorinių metų, einančių po metų, kuriais pateiktas prašymas kompensuoti ar padengti išlaidas, gruodžio 31 d.
               Siekiant užtikrinti, kad skenuotos patvirtinamųjų dokumentų kopijos atitiktų originalus, atitinkamos Parlamento tarnybos įgyvendina atrankinės kontrolės sistemą.“

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Šis sprendimas taikomas nuo tos pačios dienos, išskyrus 1 straipsnio 2–5 dalis, kurios taikomos nuo 2015 m. sausio 1 d.

      (1)  2005 m. rugsėjo 28 d. Europos Parlamento sprendimas 2005/684/EB, Euratomas dėl Europos Parlamento narių statuto priėmimo (OL L 262, 2005 10 7, p. 1).

      (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).


title: 2009 m. gruodžio 22 d. Tarybos sprendimas, iš dalies keičiantis Bendrųjų konsulinių instrukcijų 3 priedo I dalį dėl trečiųjų valstybių piliečių, kuriems taikomi oro uosto vizos reikalavimai

text:
29.12.2009

               LT

               Europos Sąjungos oficialusis leidinys

               L 348/51

      TARYBOS SPRENDIMAS

   2009 m. gruodžio 22 d.
   iš dalies keičiantis Bendrųjų konsulinių instrukcijų 3 priedo I dalį dėl trečiųjų valstybių piliečių, kuriems taikomi oro uosto vizos reikalavimai
   (2009/1015/ES)
   EUROPOS SĄJUNGOS TARYBA,
   atsižvelgdama į 2001 m. balandžio 24 d. Tarybos reglamentą (EB) Nr. 789/2001, paliekantį Tarybai įgyvendinimo įgaliojimus dėl tam tikrų išsamių nuostatų ir praktinės tvarkos nagrinėjant prašymus išduoti vizą (1),
   atsižvelgdama į Vokietijos Federacinės Respublikos iniciatyvą,
   kadangi:

               (1)

               Bendrųjų konsulinių instrukcijų 3 priedo I dalyje yra bendras trečiųjų valstybių, kurių piliečiams visos valstybės narės taiko oro uosto tranzitinės vizos reikalavimus, sąrašas.

               (2)

               Vokietija ir Nyderlandai nori, kad Etiopijos piliečių atveju šis oro uosto tranzitinės vizos reikalavimas būtų taikomas tik asmenims, neturintiems valstybės narės arba valstybės, kuri yra 1992 m. gegužės 2 d. Europos ekonominės erdvės susitarimo Šalis, taip pat Kanados, Japonijos ar Jungtinių Amerikos Valstijų išduotos galiojančios vizos. Todėl Bendrųjų konsulinių instrukcijų 3 priedo I dalis turėtų būti atitinkamai iš dalies pakeista.

               (3)

               Pagal Protokolo dėl Danijos pozicijos, pridedamo prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas. Kadangi šis sprendimas grindžiamas Šengeno acquis reikalavimais pagal Sutarties dėl Europos Sąjungos veikimo trečios dalies V antraštinės dalies nuostatas, Danija pagal to protokolo 4 straipsnį per šešis mėnesius nuo šio sprendimo priėmimo dienos nusprendžia, ar ji įgyvendins jį savo nacionalinėje teisėje.

               (4)

               Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės sudarytame susitarime dėl pastarųjų asociacijos įgyvendinant, taikant ir plėtojant Šengeno acquis
                   (2), kurios patenka į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą (3) 1 straipsnio A punkte nurodytą sritį.

               (5)

               Šveicarijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (4), kurios patenka į Tarybos sprendimo 1999/437/EB 1 straipsnio A punkte nurodytą sritį, minėtą sprendimą siejant su 2008 m. sausio 28 d. Tarybos sprendimo 2008/146/EB dėl susitarimo sudarymo Europos bendrijos vardu (5) 3 straipsniu.

               (6)

               Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Tarybos sprendimo 1999/437/EB 1 straipsnio A punkte nurodytą sritį, minėtą sprendimą siejant su 2008 m. vasario 28 d. Tarybos sprendimo 2008/261/EB dėl protokolo pasirašymo Europos bendrijos vardu (6) 3 straipsniu.

               (7)

               Šiuo sprendimu plėtojamos Šengeno acquis nuostatos, ir šioje veikloje Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (7). Todėl Jungtinė Karalystė nedalyvauja priimant šį sprendimą, ir jis nėra jai privalomas arba taikomas.

               (8)

               Šiuo sprendimu plėtojamos Šengeno acquis nuostatos, ir šioje veikloje Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (8). Todėl Airija nedalyvauja priimant šį sprendimą, ir jis nėra jai privalomas arba taikomas.

               (9)

               Kipro atžvilgiu šis sprendimas yra aktas, grindžiamas Šengeno acquis ar kitaip su ja susijęs, kaip apibrėžta 2003 m. Stojimo akto 3 straipsnio 2 dalyje.

               (10)

               Šis sprendimas yra aktas, grindžiamas Šengeno acquis ar kitaip su ja susijęs, kaip apibrėžta 2005 m. Stojimo akto 4 straipsnio 2 dalyje,

         PRIĖMĖ ŠĮ SPRENDIMĄ:
   1 straipsnis
   Bendrųjų konsulinių instrukcijų 3 priedo I dalis iš dalies keičiama taip:

               1.

               Prie įrašo apie Etiopiją įrašoma ši išnaša:
               „Vokietijoje ir Nyderlanduose

                           —

                           Piliečiai neprivalo turėti oro uosto tranzitinės vizos tais atvejais, jei jie turi galiojančią vizą vykti į valstybę narę arba valstybę, kuri yra 1992 m. gegužės 2 d. Europos ekonominės erdvės susitarimo Šalis, taip pat į Kanadą, Japoniją ar Jungtines Amerikos Valstijas arba kai jie grįžta iš šių šalių panaudoję vizą.“

               2.

               Po trečiųjų valstybių sąrašo, aiškinamojoje dalyje po trečios pastraipos pridedama ši pastraipa:
               „Oro uosto tranzitinės vizos reikalavimo išimtys taip pat taikomos per oro uostą tranzitu vykstančiam trečiosios valstybės piliečiui, kuris turi galiojančią vizą vykti į valstybę narę arba valstybę, kuri yra 1992 m. gegužės 2 d. Europos ekonominės erdvės susitarimo Šalis, taip pat į Kanadą, Japoniją ar Jungtines Amerikos Valstijas, keliaujančiam į bet kurią kitą trečiąją valstybę. Jos netaikomos per oro uostą tranzitu vykstančiam trečiosios valstybės piliečiui, grįžtančiam iš bet kurios kitos trečiosios valstybės po to, kai nustoja galioti pirmiau minėta viza.“

         2 straipsnis
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   3 straipsnis
   Šis sprendimas skirtas valstybėms narėms pagal Sutartis.

      Priimta Briuselyje 2009 m. gruodžio 22 d.

            Tarybos vardu

            Pirmininkas

         A. CARLGREN

      (1)  OL L 116, 2001 4 26, p. 2.

      (2)  OL L 176, 1999 7 10, p. 36.

      (3)  OL L 176, 1999 7 10, p. 31.

      (4)  OL L 53, 2008 2 27, p. 52.

      (5)  OL L 53, 2008 2 27, p. 1.

      (6)  OL L 83, 2008 3 26, p. 3.

      (7)  OL L 131, 2000 6 1, p. 43.

      (8)  OL L 64, 2002 3 7, p. 20.


title: 2000 m. gegužės 29 d. Tarybos Sprendimas dėl kovos su vaikų pornografija internete

text:
Svarbus teisinis pranešimas

|

32000D0375

Oficialusis leidinys L 138 , 09/06/2000 p. 0001 - 0004

		Tarybos Sprendimas2000 m. gegužės 29 d.dėl kovos su vaikų pornografija internete(2000/375/TVR)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 34 straipsnio 2 dalies c punktą,atsižvelgdama į Europos Parlamento nuomonę [1],atsižvelgdama į Austrijos Respublikos iniciatyvą,atsižvelgdama į Europos Parlamento rezoliucijas – 1996 m. rugsėjo 19 d. – dėl smurtinių nusikaltimų aukomis tapusių nepilnamečių [2], 1996 m. gruodžio 12 d. – dėl nepilnamečių apsaugos priemonių Europos Sąjungoje [3], 1997 m. balandžio 24 d. – dėl Komisijos komunikato dėl nelegalaus ir žalingo turinio informacijos internete [4] ir 1997 m. lapkričio 6 d. – dėl Komisijos komunikato dėl vaikų sekso turizmo pažabojimo ir aide-memoire dėl Europos Sąjungos indėlio stiprinant tvirkinamųjų veiksmų prieš vaikus ir jų seksualinio išnaudojimo prevenciją [5],turėdama omeny 1996 m. rugpjūčio mėn. Stokholme surengtame pasauliniame kongrese kovai su vaikų seksualiniu išnaudojimu komerciniais tikslais delegatų vieningai priimtas deklaraciją ir veiksmų planą bei 1998 m. balandžio mėn. Strasbūre surengtos paskesnės Europos konferencijos išvadas ir rekomendacijas,turėdama omeny 1950 m. lapkričio 4 d. Romoje priimtą Europos žmogaus teisių ir pagrindinių laisvių apsaugos konvenciją, ypač jos 2, 3 straipsnius ir 10 straipsnio 2 dalį,atmindama 1996 m. sausio 25 d. Strasbūre priimtą Europos vaikų teisių įgyvendinimo konvenciją, ypač jos 1, 6, 7, 8, 9, 10, 11, 12 ir 15 straipsnius,atsižvelgdama į 1948 m. gruodžio 10 d. Paryžiuje JT Generalinės Asamblėjos rezoliucija 217 A (III) patvirtintą Visuotinę žmogaus teisių deklaraciją, ypač į jos 2, 3, 7, 25 ir 26 straipsnius,atmindama 1989 m. lapkričio 20 d. Vaiko teisių konvencijos 34 straipsnį,turėdama omeny 1996 m. lapkričio 29 d. Tarybos bendruosius veiksmus 96/700/TVR, nustatantį paramos ir mainų programą už kovą su prekyba žmonėmis ir seksualiniu vaikų išnaudojimu atsakingiems asmenims [6],turėdama omeny Tarybos ir joje posėdžiaujančių valstybių narių Vyriausybių atstovų 1997 m. vasario 17 d. rezoliuciją dėl nelegalaus ir žalingo turinio informacijos internete [7],atsižvelgdama į 1997 m. vasario 24 d. Tarybos patvirtintus Bendruosius veiksmus 97/154/TVR dėl kovos su prekyba žmonėmis ir seksualiniu vaikų išnaudojimu [8],atsižvelgdama į 1998 m. gruodžio 3 d. Tarybos sprendimą, papildantį "prekybos žmonėmis" nusikaltimo sudėties apibrėžimą Europolo konvencijos priede [9], bei atsižvelgdama į 1998 m. gruodžio 3 d. Tarybos patvirtintą deklaraciją,atsižvelgdama į 1998 m. rugsėjo 24 d. Tarybos priimtą rekomendaciją dėl Europos audiovizualinių ir informacinių paslaugų pramonės konkurencingumo didinimo stiprinant nacionalinę bazę, kuria siekiama užtikrinti panašų nepilnamečių ir žmogiškojo orumo apsaugos lygį [10],atmindama 1997 m. balandžio 28 d. Tarybos priimtą veiksmų planą kovai su organizuotu nusikalstamumu [11], kurį Amsterdamo Europos Vadovų Taryba patvirtino 1997 m. birželio mėn., bei 10 G8 grupės principų dėl su aukštosiomis technologijomis susijusių nusikaltimų, į kuriuos Taryba atkreipė dėmesį savo susitikime 1998 m. kovo 19 d., taip pat Europos Tarybos 1998 m. gruodžio 11 ir 12 d. Vienoje priimtą rekomendaciją dėl veiksmingo vaikų apsaugos Europos ir tarptautiniu lygiu iniciatyvos tęsimo, ypač internetinės vaikų pornografijos srityje,atsižvelgdama į 1999 m. sausio 25 d. Europos Parlamento ir Tarybos sprendimą Nr. 276/1999/EB dėl daugiametės Bendrijos veiksmų programos saugesniam interneto naudojimui skatinti, kovojant su nelegalaus ir žalingo turinio informacija pasauliniuose informaciniuose tinkluose, patvirtinimo [12],atmindama 1999 m. gegužės 27 d. Tarybos bendrąją poziciją 1999/364/TVR dėl derybų Europos Vadovų Taryboje dėl Konvencijos dėl kibernetinių nusikaltimų projekto [13],kadangi prekyba žmonėmis ir seksualinis vaikų išnaudojimas grubiai pažeidžia pagrindines žmogaus teises, ir ypač žmogiškąjį orumą;suvokdama, kad seksualinis vaikų išnaudojimas ir vaikų pornografinės medžiagos gamyba, apdorojimas, laikymas ir platinimas gali būti svarbia tarptautinio organizuoto nusikalstamumo forma, kurio mastai Europos Sąjungoje duoda pagrindo vis didesniam susirūpinimui;įsitikinusi, kad pagarba vaikų fiziniam ir emociniam integralumui ir seksualinio išnaudojimo aukų apsauga turi esminę svarbą ir turi tapti kertiniu Sąjungos rūpesčiu;suvokdama, kad Sąjungai reikia imtis tolesnių priemonių saugiam interneto naudojimui skatinti;siekdama užkirsti kelią ir pažaboti seksualinį vaikų išnaudojimą, ir ypač vaikų pornografinės medžiagos gaminimą, apdorojimą, platinimą ir laikymą internete,NUSPRENDĖ:1 straipsnis1. Vadovaudamosi Europos Parlamento ir Tarybos sprendimu Nr. 276/1999/EB ir siekdamos stiprinti kovos su vaikų pornografinės medžiagos gaminimu, apdorojimu, platinimu ir laikymu ir jų prevencijos priemones bei skatinti efektyvų šios srities nusikaltimų tyrimą ir patraukimą baudžiamojon atsakomybėn, valstybės narės imasi visų būtinų priemonių, skatinančių interneto naudotojus tiesiogiai ar netiesiogiai informuoti teisėsaugos institucijas apie įtariamus vaikų pornografinės medžiagos platinimo internetu atvejus, jiems aptikus tokią medžiagą. Interneto naudotojai bus informuoti, kaip susisiekti su teisėsaugos institucijomis ar tiesioginius ryšius su su jomis palaikančiomis įstaigomis, kad šios institucijos galėtų vykdyti savo pareigą užkirsti kelią ir kovoti su vaikų pornografija internete.2. Atsižvelgiant į kiekvienos valstybės narės administracinę struktūrą, veiksmingo šios srities nusikaltimų tyrimo ir patraukimo baudžiamojon atsakomybėn skatinimo priemonės prireikus gali apimti specializuotų teisėsaugos institucijų padalinių, turinčių operatyviam darbui su informacija apie įtariamą vaikų pornografinės medžiagos gamybą, apdorojimą, platinimą ir laikymą reikalingų žinių ir išteklių, steigimą.3. Valstybės narės užtikrina operatyvią teisėsaugos institucijų veiklą joms gavus informaciją apie įtariamus vaikų pornografinės medžiagos gaminimo, apdorojimo, platinimo ir laikymo atvejus. Teisėsaugos institucijos gali delsti imtis veiksmų, jei tai būtina ir tol, kol tai būtina taktiniais sumetimais, kad, pavyzdžiui, susektų nusikalstamos veiklos organizatorius ar aptiktų (vaikų pornografijos) tinklus.2 straipsnis1. Pagal esamus susitarimus ir konvencijas valstybės narės užtikrina kuo platesnį ir spartesnį bendradarbiavimą palengvinant veiksmingą su internetine vaikų pornografija susijusių nusikaltimų tyrimą ir patraukimą baudžiamojon atsakomybėn.2. Kad šiems nusikaltimams būtų duotas savalaikis ir veiksmingas atkirtis, valstybės narės informuoja viena kitą apie jau įkurtas ištisą parą veikiančias ryšių palaikymo institucijas, kuriose dirba profesionalūs darbuotojai, bei apie 1 straipsnio 2 dalyje nurodytus specializuotus padalinius, kurie gali būti panaudoti pasikeitimui informacija ir tolesniam bendradarbiavimui tarp valstybių narių. Šiam tikslui taip pat gali būti valstybių narių seniau kitiems tikslams įkurtos ryšių palaikymo institucijos. Taip pat naudojamasi tokiais esamais komunikaciniais kanalais kaip Europolas ar Interpolas.3. Valstybės narės užtikrina, kad apie įtariamus vaikų pornografijos atvejus jo įgaliojimų ribose būtų informuojamas Europolas.4. Atitinkamai bendradarbiaudamos su Europolu, valstybės narės išnagrinėja galimybę organizuoti reguliarius kompetentingų kovos su internetine vaikų pornografija srityje besispecializuojančių institucijų susitikimus, siekiant paskatinti keitimąsi bendra informacija, situacijos analizę ir kriminalistinės taktikos priemonių koordinavimą.5. Kiekviena valstybė narė praneša Tarybos Generaliniam sekretoriatui apie savo organizacinį padalinį ar padalinius, kurie veikia kaip 2 pastraipoje nurodytos ryšių palaikymo institucijos. Generalinis sekretoriatas apie šias ryšių palaikymo institucijas praneša visoms kitoms valstybėms narėms.3 straipsnisValstybės narės užmezga konstruktyvų dialogą su pramonės sektoriumi ir apsvarsto reikiamas savanoriškas ar teisiškai įpareigojančias priemones vaikų pornografijai internete pažaboti. Visų pirma valstybės narės keičiasi patirtimi, susijusia su bet kokių priemonių, kurių imtasi vaikų pornografijai internete sunaikinti, efektyvumu. Šiuo aspektu jos apsvarsto tokias priemones, įpareigojančias internetinio ryšio teikėjus:a) informuoti 1 straipsnio 1 dalyje nurodytas kompetentingas institucijas arba 1 straipsnio 2 dalyje nurodytus padalinius apie vaikų pornografinę medžiagą, apie kurią jiems buvo pranešta, ar kurią jie sužino esant ir kuri per juos platinama;b) sustabdyti vaikų pornografinės medžiagos, apie kurią jie buvo informuoti ar apie kurios egzistavimą jie sužino bei kuri per juos platinama, tolesnį perdavimą, jei kompetentingos institucijos nenurodo kitaip;c) pagal 1995 m. sausio 17 d. Tarybos rezoliuciją dėl teisėto telekomunikacinių pranešimų perėmimo [14], kai tikslinga ir techniškai įmanoma, pagal taikomus nacionalinius įstatymus nustatytam laikui išsaugoti su nelegalia veikla susijusius duomenis, ypač baudžiamojo persekiojimo tikslais, esant įtarimų dėl seksualinio vaikų išnaudojimo, vaikų pornografijos gaminimo, apdorojimo ir platinimo, sudarant baudžiamojo persekiojimo institucijoms galimybę ištirti šiuos duomenis pagal galiojančias procesines taisykles;d) diegti nuosavas kontrolės sistemas kovai su vaikų pornografinės medžiagos gaminimu, apdorojimu, laikymu ir platinimu.4 straipsnisValstybės narės nuolat stebi, ar siekiant ir toliau efektyviai kovoti su vaikų pornografija internete dėl technologinių pokyčių būtina keisti baudžiamojo proceso teisę, laikantis jos pagrindinių principų, ir su šiuo tikslu prireikus inicijuoja atitinkamų naujų teisės aktų priėmimą.5 straipsnisValstybės narės, palaikydamos ryšius su pramonės sektoriumi, bendradarbiauja pasidalydamos patirtimi ir kiek galima skatindamos gaminti filtrus ir kitas technines priemones, kuriomis būtų užkirstas kelias vaikų pornografinės medžiagos platinimui ir kurios leistų aptikti tokią medžiagą.6 straipsnis1. Taryba išnagrinėja, kiek valstybės narės įvykdė savo įsipareigojimus pagal Bendruosius veiksmus 97/154/TVR, ir kiek efektyvios pasirodė šiame sprendime pasiūlytos priemonės.2. 1 dalyje nurodytas tyrimas atliekamas pagal 1997 m. gruodžio 5 d. Tarybos patvirtintus Bendruosius veiksmus 97/827/TVR, sukuriančius mechanizmą, skirtą įvertinti tarptautinių įsipareigojimų kovoje su organizuotu nusikalstamumu taikymą ir įgyvendinimą nacionaliniu lygiu [15], laikantis šių sąlygų:a) vertinimo grupes sudaro du ekspertai;b) apsilankymai ir vertinimas vietoje organizuojami tokiu būdu, kuris leistų išvengti sudėtingų procedūrų.3. Bendrųjų veiksmų 97/154/TVR IV antraštinės dalies B punkte išdėstytas vertinimas neatliekamas. Jo vietoje atliekamas šio straipsnio 2 dalyje nurodytas vertinimas.4. Remdamasi pagal 2 dalį atlikto vertinimo metu gauta informacija, Taryba išnagrinėja tolimesnes priemones, kurių jai gali tekti imtis siekiant padidinti kovos su vaikų pornografija ir seksualiniu vaikų išnaudojimu efektyvumą.7 straipsnisŠis sprendimas taikomas Gibraltarui.8 straipsnisŠiame sprendime numatytas priemones valstybės narės įgyvendina ne vėliau kaip 2000 m. gruodžio 31 d.Priimta Briuselyje, 2000 m. gegužės 29 d.Tarybos varduPirmininkasA. Costa[1] Nuomonė pateikta 2000 m. balandžio 11 d. (dar nepaskelbta Oficialiajame leidinyje).[2] OL C 320, 1996 10 28, p. 190.[3] OL C 20, 1997 1 20, p. 170.[4] OL C 150, 1997 5 19, p. 38.[5] OL C 358, 1997 11 24, p. 37.[6] OL L 322, 1996 12 12, p. 7.[7] OL C 70, 1997 3 6, p. 1.[8] OL L 63, 1997 3 4, p. 2.[9] OL C 26, 1999 1 30, p. 21.[10] OL L 270, 1998 10 7, p. 48.[11] OL C 251, 1997 8 15, p. 1.[12] OL L 33, 1999 2 6, p. 1.[13] OL L 142, 1999 6 5, p. 1.[14] OL C 329, 1996 11 4, p. 1.[15] OL L 344, 1997 12 15, p. 7.--------------------------------------------------


title: 2016 m. liepos 12 d. Tarybos sprendimas (ES) 2016/1230, kuriuo nustatoma, kad Portugalija nesiėmė veiksmingų priemonių, kuriomis būtų atsižvelgiama į 2013 m. birželio 21 d. Tarybos rekomendaciją

text:
28.7.2016

               LT

               Europos Sąjungos oficialusis leidinys

               L 202/21

         TARYBOS SPRENDIMAS (ES) 2016/1230
   2016 m. liepos 12 d.
   kuriuo nustatoma, kad Portugalija nesiėmė veiksmingų priemonių, kuriomis būtų atsižvelgiama į 2013 m. birželio 21 d. Tarybos rekomendaciją
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 8 dalį,
   atsižvelgdama į Europos Komisijos rekomendaciją,
   kadangi:

               (1)

               pagal Sutarties 126 straipsnį valstybės narės vengia perviršinio valdžios sektoriaus deficito;

               (2)

               Stabilumo ir augimo pakto pagrindinis tikslas yra patikimi valstybės finansai – priemonė sudaryti geresnes sąlygas kainų stabilumui ir dideliam tvariam augimui, leidžiančiam kurti naujas darbo vietas. Stabilumo ir augimo pakto dalis – Tarybos reglamentas (EB) Nr. 1467/97 (1), kuris priimtas siekiant skatinti kuo greičiau panaikinti perviršinį valdžios sektoriaus deficitą;

               (3)

               2009 m. gruodžio 2 d. pagal Sutarties 126 straipsnio 6 dalį Taryba, remdamasi Komisijos rekomendacija, nusprendė, kad Portugalijoje yra susidaręs perviršinis deficitas, ir pagal Sutarties 126 straipsnio 7 dalį ir Reglamento (EB) Nr. 1467/97 (2) 3 straipsnį pateikė rekomendaciją dėl perviršinio deficito panaikinimo ne vėliau kaip 2013 m. Portugalijos valdžios institucijoms paprašius Sąjungos, valstybių narių, kurių valiuta yra euro, ir Tarptautinio valiutos fondo (TVF) finansinės pagalbos, Taryba suteikė Sąjungos finansinę pagalbą Portugalijai (3). Susitarimo memorandumą dėl specialių ekonominės politikos sąlygų (toliau – susitarimo memorandumas) Komisija ir Portugalijos valdžios institucijos pasirašė 2011 m. gegužės 17 d. Vėliau Taryba paskelbė dvi Portugalijai skirtas rekomendacijas pagal Sutarties 126 straipsnio 7 dalį (2012 m. spalio 9 d. ir 2013 m. birželio 21 d.), kuriomis pratęsė perviršinio deficito panaikinimo terminą atitinkamai iki 2014 ir 2015 m. Abejose rekomendacijose Taryba laikėsi nuomonės, kad Portugalija ėmėsi veiksmingų priemonių, tačiau įvyko netikėtų nepalankių ekonominių įvykių, turėjusių didelį neigiamą poveikį viešiesiems finansams;

               (4)

               siekiant 2015 m. patikimai ir tvariai sumažinti nominalų valdžios sektoriaus deficitą, kad jis nesiektų 3 % BVP pamatinės vertės, Portugalijai konkrečiai rekomenduota: a) sumažinti nominalų deficitą iki 5,5 % BVP 2013 m., 4,0 % BVP 2014 m. ir 2,5 % BVP 2015 m., tai atitinka 0,6 % BVP struktūrinio balanso pagerėjimą 2013 m., 1,4 % BVP – 2014 m. ir 0,5 % BVP – 2015 m., remiantis Komisijos tarnybų 2013 m. gegužės mėn. atnaujinta Portugalijos ekonomine perspektyva; b) įgyvendinti priemones, siekiančias 3,5 % BVP, kad 2013 m. deficitas neviršytų 5,5 % BVP, įskaitant 2013 m. biudžeto įstatyme nustatytas priemones ir į papildomą biudžetą įtrauktas papildomas priemones, t. y. darbo užmokesčio sumažinimą, veiksmingesnį viešojo administravimo veikimą, mažesnį valdžios sektoriaus vartojimą ir geresnį Sąjungos lėšų panaudojimą; c) remiantis viešųjų išlaidų peržiūra priimti nuolatines bent 2,0 % BVP vertės konsolidavimo priemones, kad 2014 m. būtų pasiektas 4,0 % BVP nominalus deficitas, ir siekti racionalizuoti ir modernizuoti viešąjį administravimą, sumažinant nereikalingų funkcijų ir subjektų skaičių visame viešajame sektoriuje, pagerinant pensijų sistemos tvarumą ir užtikrinant numatytų išlaidų taupymą atskirose šakinėse ministerijose; d) priimti būtinas nuolatines konsolidavimo priemones, kad būtų pasiektas 2015 m. 2,5 % BVP deficito tikslas. Be to, Portugalijai rekomenduota išlaikyti reformų tempą viešųjų finansų valdymo srityje, iki 2013 m. pabaigos peržiūrint Biudžeto sistemos įstatymą, kad būtų labiau sustiprintos biudžeto procedūros ir biudžeto valdymo, atskaitomybės, skaidrumo ir supaprastinimo principai, ir toliau stengtis riboti neapibrėžtuosius įsipareigojimus, kylančius dėl valstybės įmonių ir viešojo bei privačiojo sektorių partnerysčių;

               (5)

               Komisijos tarnybų 2013 m. gegužės mėn. atnaujintoje Portugalijos ekonominėje perspektyvoje, kuria grindžiama 2013 m. birželio 21 d. Portugalijai skirta Tarybos rekomendacija, prognozuota, kad Portugalijos ekonomika 2013 m. susitrauks 2,3 %, o paskesnius dvejus metus atitinkamai augs 0,6 % ir 1,5 %. Prognozuota, kad nominaliojo BVP augimas bus – 0,6 % 2013 m. ir 1,8 % 2014 m., o kitais metais – 2,7 %;

               (6)

               2013 m. birželio 21 d. rekomendacijoje Taryba nustatė 2013 m. spalio 1 d. terminą, iki kurio reikia imtis veiksmingų priemonių pagal Reglamento (EB) Nr. 1467/97 3 straipsnio 4 dalies nuostatas. Pagal Reglamento (ES) Nr. 472/2013 10 straipsnio 2 dalies a punktą Portugalijai netaikyta pareiga pateikti atskirą ataskaitą pagal perviršinio deficito procedūrą ir ji pateikė ataskaitą pagal savo makroekonominio koregavimo programą;

               (7)

               paskesniuose vertinimuose pabrėžta 2013 m. birželio 21 d. Tarybos rekomendacijos laikymuisi gresianti rizika. Remdamasi savo atliktu 2015 m. stabilumo programos įvertinimu (pirmuoju po to, kai buvo baigta ekonominio koregavimo programa), 2015 m. liepos mėn. Taryba padarė išvadą, kad esama rizikos, kad Portugalija nesilaikys Stabilumo ir augimo pakto nuostatų. Panaši išvada, kad esama rizikos, kad Portugalija nesilaikys Stabilumo ir augimo pakto taisyklių, pateikta Komisijos nuomonėje dėl 2015 m. Portugalijos biudžeto plano projekto. Visų pirma, Komisija atkreipė dėmesį į riziką, kad perviršinis deficitas nebus ištaisytas laiku (2015 m.). Be to, Komisija taip pat atkreipė dėmesį į, palyginti su rekomendacija, nepakankamas struktūrines pastangas, nurodydama papildomų struktūrinio konsolidavimo priemonių poreikį 2015 m. siekiant patikimai ir tvariai panaikinti perviršinį deficitą;

               (8)

               iš naujo įvertinus priemones, kurių, atsižvelgdama į 2013 m. birželio 21 d. Tarybos rekomendaciją, Portugalija ėmėsi perviršiniam deficitui panaikinti 2015 m., daromos šios išvados:

                           —

                           pranešus apie 2015 m. valdžios sektoriaus deficitą ir Komisijai (Eurostatui) šį pranešimą patvirtinus, 2015 m. deficitas siekė 4,4 % BVP ir viršijo Sutartyje nustatytą 3,0 % BVP pamatinę vertę. Atotrūkį nuo pamatinės vertės daugiausia lėmė finansinio sektoriaus paramos priemonė, susijusi su „Banif“ (Banco Internacional do Funchal, S.A.) pertvarkymu 2015 m. pabaigoje, turėjusiu 1,4 % BVP dydžio neigiamą poveikį valdžios sektoriaus deficitui. Vertinant tą aspektą kartu su vienkartinių pajamų atvejais, deficitas atėmus vienkartines priemones vis tiek būtų šiek tiek viršijęs Sutartyje nustatytą pamatinę vertę;

                           —

                           bendro struktūrinio balanso pagerėjimo 2013–2015 m. laikotarpiu įvertis yra 1,1 % BVP, t. y. gerokai mažesnis už Tarybos rekomenduotą dydį – 2,5 % BVP. Atlikus koregavimą dėl patikslinto potencialaus gamybos apimties augimo poveikio ir pajamų padidėjimo arba sumažėjimo palyginti su pagrindiniu scenarijumi, kuriuo grindžiama rekomendacija, bendras pagerėjimas gerokai sumažėja iki – 0,1 % BVP;

                           —

                           iki 2014 m. birželio mėn. įgyvendintų priemonių suma atitiko pagal makroekonominio koregavimo programą numatytus tikslus. Vėliau, nuolatinių konsolidavimo priemonių, kuriomis pagrįsti 2014 m. biudžeto tikslai, suma laikui bėgant buvo gerokai sumažinta nuo rengiant 2014 m. biudžetą planuotų 2,3 % BVP iki maždaug 1,5 % BVP projekcijos, kuria pagrįstas 2015 m. biudžetas. Taigi akivaizdu, kad įvykdytų priemonių suma gerokai atsilieka nuo rekomendacijos 2014 m. imtis ne mažiau kaip 2,0 % BVP vertės papildomų priemonių. Nuolatinių fiskalinio konsolidavimo priemonių suma 2015 m. buvo dar labiau sumažinta iki maždaug 0,6 % BVP 2015 m. biudžete ir nustatytas nominalus tikslas – 2,7 % BVP. Taigi numatytos struktūrinės konsolidavimo priemonės buvo nepakankamos, kad būtų pasiektas rekomenduotas 2015 m. deficito tikslas – 2,5 % BVP. 2015 m. galutinis deficitas patvirtino, kad numatytos priemonės buvo nepakankamos;

                           —

                           apskritai, nuo 2014 m. birželio mėn. nominalaus deficito pagerėjimą lėmė ekonomikos atsigavimas ir sumažėjusios palūkanų išlaidos esant žemoms palūkanų normoms. Nenumatytos pajamos nebuvo panaudotos spartesniam deficito mažinimui, o struktūrinių konsolidavimo priemonių mastas buvo nepakankamas tikslams pasiekti;

                           —

                           nuo 2013 m. birželio 21 d. Tarybos rekomendacijos valdžios sektoriaus bendroji skola iš esmės stabilizavosi ir, remiantis Komisijos 2016 m. pavasario prognoze, pasiekė 129,2 % BVP 2013 m. pabaigoje, 130,2 % BVP 2014 m. ir 129,0 % BVP 2015 m.;

                           —

                           nors ir skirtingu tempu, daugelyje sričių fiskalinės struktūrinės reformos vis tik pasistūmėjo į priekį. Buvo peržiūrėtas ir sugriežtintas Biudžeto sistemos įstatymas ir nustatyta, kad visiškai jis įsigalios 2018 m. rugsėjo mėn. Dėta daug pastangų kovoti su mokestiniu sukčiavimu ir mokesčių slėpimu ir reformuoti mokesčių administravimą. Pastaraisiais metais pagerintas ilgalaikis pensijų sistemos tvarumas, tačiau trumpojo ir vidutinės trukmės laikotarpio problemos tebėra neišspręstos. Sveikatos priežiūros reforma, kuria siekiama užtikrinti Nacionalinės sveikatos tarnybos tvarumą, vykdoma tinkamu tempu. Pastaraisiais metais buvo įgyvendinamos viešojo administravimo reformos, kuriomis siekiama pagerinti fiskalinį valdymą regionų ir vietos lygmenimis, taip pat ir viešojo ir privačiojo sektorių partnerysčių ir valstybės įmonių reformos, ypač tuo metu, kai buvo vykdoma ekonominio koregavimo programa;

               (9)

               galima daryti išvadą, kad Portugalija nepakankamai atsižvelgė į 2013 m. birželio 21 d. Tarybos rekomendaciją. Portugalija nepanaikino savo perviršinio deficito 2015 m. Fiskalinių priemonių imtasi daug mažiau, nei rekomendavo Taryba,

         PRIĖMĖ ŠĮ SPRENDIMĄ:
   1 straipsnis
   Portugalija nesiėmė veiksmingų priemonių, kuriomis būtų atsižvelgiama į 2013 m. birželio 21 d. Tarybos rekomendaciją.
   2 straipsnis
   Šis sprendimas skirtas Portugalijos Respublikai.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  1997 m. liepos 7 d. Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (OL L 209, 1997 8 2, p. 6).

      (2)  Visi dokumentai, susiję su perviršinio deficito procedūra Portugalijoje, pateikti adresu http://ec.europa.eu/economy_finance/economic_governance/sgp/deficit/countries/portugal_en.htm

      (3)  2011 m. gegužės 17 d. Tarybos įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai (OL L 159, 2011 6 17, p. 88).


title: 2014/712/ES: 2014 m. spalio 8 d. Tarybos sprendimas, kuriuo skiriamas Regionų komiteto Danijai atstovaujantis pakaitinis narys

text:
14.10.2014

               LT

               Europos Sąjungos oficialusis leidinys

               L 296/27

         TARYBOS SPRENDIMAS
   2014 m. spalio 8 d.
   kuriuo skiriamas Regionų komiteto Danijai atstovaujantis pakaitinis narys

      (2014/712/ES)

   EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 305 straipsnį,
   atsižvelgdama į DanijosVyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.2010 m. birželio 3 d. Tarybos sprendimu 2010/312/ES (3) Lasse KRULL buvo paskirtas pakaitiniu nariu iki 2015 m. sausio 25 d.;

               (2)

               pasibaigus Lasse KRULL PETERSEN kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. Regionų komiteto pakaitiniu nariu skiriamas:

               —

               Peter KOFOD POULSEN, Pietinės Danijos regiono Regioninės tarybos narys.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 8 d.

            Tarybos vardu

            Pirmininkas

         M. LUPI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 140, 2010 6 8, p. 27.


title: 2006/136/EB: 2006 m. vasario 14 d.  Tarybos sprendimas, dėl Europos bendrijos ir Čilės Respublikos susitarimo pasikeičiant laiškais dėl Susitarimo dėl prekybos vynais, pridėto prie Susitarimo, steigiančio Europos bendrijos bei jos valstybių narių ir Čilės Respublikos asociaciją, pakeitimų sudarymo

text:
24.2.2006

               LT

               Europos Sąjungos oficialusis leidinys

               L 54/23

         TARYBOS SPRENDIMAS
   2006 m. vasario 14 d.
   dėl Europos bendrijos ir Čilės Respublikos susitarimo pasikeičiant laiškais dėl Susitarimo dėl prekybos vynais, pridėto prie Susitarimo, steigiančio Europos bendrijos bei jos valstybių narių ir Čilės Respublikos asociaciją, pakeitimų sudarymo
   (2006/136/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               Susitarimas, steigiantis Europos bendrijos bei jos valstybių narių ir Čilės Respublikos asociaciją (1) (toliau – Asociacijos susitarimas), buvo pasirašytas 2002 m. lapkričio 18 d. ir įsigaliojo 2005 m. kovo 1 d. (2).

               (2)

               2005 m. lapkričio 24 d. Taryba įgaliojo Komisiją pradėti derybas su Čilės Respublika dėl Susitarimo dėl prekybos vynais, pridėto kaip V priedas (3) (toliau – V priedas) prie Asociacijos susitarimo, pakeitimų. Šios derybos buvo sėkmingai baigtos.

               (3)

               Reikėtų patvirtinti Europos bendrijos ir Čilės Respublikos susitarimą pasikeičiant laiškais dėl V priedo pakeitimų,

         NUSPRENDĖ:
   1 straipsnis
   Europos bendrijos ir Čilės Respublikos susitarimas pasikeičiant laiškais dėl Susitarimo dėl prekybos vynais, pridėto prie Susitarimo, steigiančio Europos bendrijos bei jos valstybių narių ir Čilės Respublikos asociaciją, pakeitimų patvirtinamas Bendrijos vardu.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Žemės ūkio ir kaimo plėtros komisaras įgaliojamas pasirašyti šį Bendriją įpareigojantį Susitarimą pasikeičiant laiškais.

      Priimta Briuselyje, 2006 m. vasario 14 d.

            Tarybos vardu

            Pirmininkas

         K.-H. GRASSER

      (1)  OL L 352, 2002 12 30, p. 3.

      (2)  OL L 84, 2005 4 2, p. 21.

      (3)  OL L 352, 2002 12 30, p. 1083.
    ---documentbreak---

               24.2.2006

               LT

               Europos Sąjungos oficialusis leidinys

               L 54/24

         Europos bendrijos ir Čilės Respublikos
   SUSITARIMAS
   pasikeičiant laiškais dėl susitarimo dėl prekybos spiritiniais gėrimais ir aromatintais gėrimais, pridėto prie susitarimo, steigiančio Europos bendrijos bei jos valstybių narių ir Čilės Respublikos asociaciją, pakeitimų
   Briuselis,
   Gerbiamas Pone,
   Turiu garbės priminti Jungtinio komiteto, įsteigto pagal Asociacijos susitarimo V priedo (Susitarimas dėl prekybos vynais) 307 straipsnį, susitikimus. Jungtinis komitetas rekomendavo, kad Susitarimas dėl prekybos vynais (toliau – V priedas) būtų iš dalies pakeistas atsižvelgiant į teisės aktų pasikeitimus po jo priėmimo.
   Madride 2005 m. birželio 13–14 d. vykusiame susitikime buvo susitarta dėl būtinybės atnaujinti ne tik priedėlius, bet ir pačio Susitarimo tekstą, siekiant jį atnaujinti. Todėl turiu garbės pasiūlyti, kad V priedas būtų iš dalies pakeistas, kaip nurodyta pridedamame priedėlyje, o pakeitimai įsigaliotų nuo pasirašymo dienos.
   Būčiau dėkingas, jei patvirtintumėte, kad Jūsų Vyriausybė sutinka su šio laiško turiniu.
   Reiškiu Jums savo didžią pagarbą.

         Europos bendrijos vardu

      Priedėlis
      V priedas iš dalies keičiamas taip:

                  1)

                  5 straipsnio 2 dalis pakeičiama taip:
                  „2.   6 straipsnyje nurodyti pavadinimai išskirtinai naudojami tik tos Šalies, kurioje jie taikomi, kilmės produktams.“;

                  2)

                  7 straipsnis iš dalies keičiamas taip:

                              a)

                              2 dalis pakeičiama taip:
                              „2.   Vadovaujantis 2002 m. birželio 10 d. įsteigtu Čilės prekių ženklų registru VI.A priedėlyje išvardyti prekių ženklai per 12 metų panaikinami vidaus rinkos produktams ir per penkerius metus nuo šio Susitarimo įsigaliojimo dienos – eksportuojamiems produktams.“;

                              b)

                              po 2 dalies įterpiama ši dalis:
                              „2a.   Vadovaujantis 2002 m. birželio 10 d. įsteigtu Čilės prekių ženklų registru, VI.B priedėlyje išvardytus prekių ženklus leidžiama naudoti šiame priedėlyje nustatytomis sąlygomis išskirtinai tik vidaus rinkoje, ir jie panaikinami per 12 metų nuo šio Susitarimo įsigaliojimo dienos.“;

                  3)

                  8 straipsnis iš dalies keičiamas taip:

                              a)

                              5 dalies b punktas pakeičiamas taip:

                                          „b)

                                          jei tradicinės formuluotės arba papildomos kokybės nuorodos, išvardytos III ar IV priedėliuose, sutampa su vyno, kurio kilmės šalis nėra viena iš Šalių, pavadinimu, šis pavadinimas gali būti vartojamas vynui pateikti ar apibūdinti, jei toks naudojimas yra pripažįstamas kilmės šalies nacionaliniuose teisės aktuose ir jei tai nesąlygoja nesąžiningos konkurencijos ir neklaidina vartotojų dėl vyno kilmės, rūšies ar kokybės.“;

                              b)

                              5 dalies c punktas išbraukiamas;

                  4)

                  9 straipsnis iš dalies keičiamas taip:

                              a)

                              a punktas pakeičiamas taip:

                                          „a)

                                          Bendrijos kilmės vyno – išvardyti III priedėlyje;“;

                              b)

                              b punktas pakeičiamas taip:

                                          „b)

                                          Čilės kilmės vyno – išvardyti IV priedėlyje.“;

                  5)

                  10 straipsnis iš dalies keičiamas taip:

                              a)

                              1 dalis pakeičiama taip:
                              „1.   Atsisakoma vienoje iš Šalių registruoti vyno prekės ženklą, kuris sutampa ar yra panašus į kitos Šalies prekės ženklą, arba jame nurodomos vienos iš Šalių tradicinės formuluotės arba papildomos kokybės nuorodos, išvardytos III arba IV priedėliuose, nes toks įregistravimas yra susijęs su tradicinės formuluotės arba papildomos kokybės nuorodos naudojimu vyno, kuriam tos tradicinės formuluotės arba papildomos kokybės nuorodos yra išvardytos III arba IV priedėliuose, kategorijai ar kategorijoms apibūdinti arba pateikti.“;

                              b)

                              2 dalis pakeičiama taip:
                              „2.   Nukrypstant nuo 1 dalies, atsisakymas vienoje iš Šalių registruoti vyno prekės ženklą, kuris sutampa ar yra panašus į kitos Šalies prekės ženklą, arba jame nurodomos tos Šalies tradicinės formuluotės arba papildomos kokybės nuorodos, išvardytos III arba IV priedėliuose, nėra privalomas, jei toks įregistravimas yra susijęs su tradicinių formuluočių arba papildomų kokybės nuorodų, išvardytų III arba IV priedėliuose, naudojimu vyno kategorijai ar kategorijoms apibūdinti arba pateikti.“;

                              c)

                              3 dalis išbraukiama;

                  6)

                  11 straipsnis iš dalies keičiamas taip:

                              a)

                              1 dalis pakeičiama taip:
                              „1.   Vadovaujantis 2002 m. birželio 10 d. įsteigtu Čilės prekių ženklų registru, Šalims nežinomi jokie kiti prekių ženklai, išskyrus išvardytus 7 straipsnio 2 ir 2a dalyse ir 10 straipsnio 4 dalyje, kurie yra identiški arba panašūs, arba kuriuose nurodytos geografinės nuorodos ar tradicinės formuluotės, arba papildomos kokybės nuorodos, atitinkamai minimos 6 ir 10 straipsnyje.“;

                              b)

                              2 dalis pakeičiama taip:
                              „2.   Pagal 1 dalį nė viena iš Šalių negali neleisti naudoti 2002 m. birželio 10 d. įsteigtame Čilės prekių ženklų registre įregistruotą prekės ženklą, išskyrus 7 straipsnio 2 ir 2a dalyse bei 10 straipsnio 4 dalyje nurodytus ženklus, remiantis tuo, kad tokie prekių ženklai yra identiški arba panašūs į kitos Šalies prekės ženklus arba juose nurodytos geografinės nuorodos, išvardytos I arba II priedėliuose, arba tradicinės formuluotės ar papildomos kokybės nuorodos, išvardytos III arba IV priedėliuose.“;

                  7)

                  30 straipsnio 3 dalis pakeičiama taip:
                  „3.   Visų pirma Jungtinis komitetas gali teikti rekomendacijas dėl tolesnio šio Susitarimo tikslų siekimo. Jo veikla reglamentuojama Specialių komitetų darbo taisyklėse.“.

   Santjagas/Briuselis,
   Gerbiama Ponia,
   Turiu garbės pranešti, kad gavau šios dienos Jūsų laišką, kuriame rašoma:

      „Turiu garbės priminti Jungtinio komiteto, įsteigto pagal Asociacijos susitarimo V priedo (Prekybos vynu susitarimas) 30 straipsnįs, susitikimus. Jungtinis komitetas rekomendavo, kad Prekybos vynu susitarimas (toliau – V priedas) būtų iš dalies pakeistas atsižvelgiant į teisės aktų pasikeitimus po jo priėmimo.
      Madride 2005 m. birželio 13–14 d. vykusįane susitikime buvo susitarta dėl būtinybės atnaujinti ne tik priedėlius, bet ir pačio Susitarimo tekstą, siekiant jį atnaujinti. Todėl turiu garbės pasiūlyti, kad V priedas būtų iš dalies pakeistas kaip nurodyta pridedamame priedėlyje, o pakeitimai įsigaliotų nuo pasirašymo dienos.
      Būčiau dėkingas, jei patvirtintumėte, kad Jūsų Vyriausybė sutinka su šio laiško turiniu.“.

   Turiu garbės pranešti, kad Čilės Respublika pritaria šio laiško turiniui.
   Reiškiu Jums savo didžią pagarbą.

         Čilės Respublikos vardu


title: 1994 m. gruodžio 22 d. Tarybos sprendimas dėl Europos Bendrijų bei jų valstybių narių, iš vienos pusės, ir tam tikrų trečiųjų šalių, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir tų pačių šalių, iš kitos pusės, laikino susitarimo dėl prekybos ir su prekyba susijusių reikalų antrųjų papildomų protokolų tam tikrų straipsnių laikino taikymo

text:
Svarbus teisinis pranešimas

|

31994D0937

Oficialusis leidinys L 366 , 31/12/1994 p. 0021 - 0021 specialusis leidimas suomių kalba: skyrius 11 tomas 37 p. 0272  specialusis leidimas švedų kalba: skyrius 11 tomas 37 p. 0272

		Tarybos sprendimas1994 m. gruodžio 22 d.dėl Europos Bendrijų bei jų valstybių narių, iš vienos pusės, ir tam tikrų trečiųjų šalių, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir tų pačių šalių, iš kitos pusės, laikino susitarimo dėl prekybos ir su prekyba susijusių reikalų antrųjų papildomų protokolų tam tikrų straipsnių laikino taikymo(94/937/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį,atsižvelgdama į 1993 m. vasario 1 d. su Rumunija pasirašytą Europos susitarimą, su pakeitimais, padarytais 1993 m. gruodžio 21 d. pasirašytu Papildomu protokolu,atsižvelgdama į 1993 m. gegužės 1 d. įsigaliojusį Laikiną susitarimą [1] su Rumunija, su pakeitimais, padarytais 1993 m. gruodžio 21 d. pasirašytu Papildomu protokolu,atsižvelgdama į 1993 m. kovo 8 d. su Bulgarijos Respublika pasirašytą Europos susitarimą, su pakeitimais, padarytais 1993 m. gruodžio 21 d. pasirašytu Papildomu protokolu,atsižvelgdama į 1993 m. gruodžio 31 d. įsigaliojusį Laikiną susitarimą [2] su Bulgarijos Respublika, su pakeitimais, padarytais 1993 m. gruodžio 21 d. pasirašytu Papildomu protokolu,atsižvelgdama į 1994 m. spalio 31 d. Bendrųjų reikalų tarybos išvadas,atsižvelgdama į Komisijos pasiūlymą,kadangi Komisija vedė derybas Bendrijų vardu su Rumunija ir Bulgarijos Respublika dėl Laikinų susitarimų dėl prekybos ir su prekyba susijusių reikalų ir Europos susitarimų antrųjų papildomų protokolų;kadangi šių Antrųjų papildomų protokolų atitinkamos dalys, turėtų būti laikinai taikomos Europos bendrijos steigimo sutartyje nurodytų produktų atžvilgiu nuo 1995 m. sausio 1 d. tol, kol bus įvykdytos procedūros, reikalingos joms patvirtinti,NUSPRENDĖ:Vienintelis straipsnisTol, kol bus oficialiai patvirtinti Antrieji papildomi protokolai, nuo 1995 m. sausio 1 d. yra laikinai taikomi šie aktualūs straipsniai:- Europos Bendrijų bei jų valstybių narių, iš vienos pusės, ir Rumunijos, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir Rumunijos, iš kitos pusės, laikino susitarimo dėl prekybos ir su prekyba susijusių reikalų antrojo papildomo protokolo 1 ir 2 straipsniai,- Europos Bendrijų bei jų valstybių narių, iš vienos pusės, ir Bulgarijos Respublikos, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir Bulgarijos Respublikos, iš kitos pusės, laikino susitarimo dėl prekybos ir su prekyba susijusių reikalų antrojo papildomo protokolo 1 ir 2 straipsniai.Parafuotų Antrųjų papildomų protokolų, taip pat aktualių straipsnių tekstai pridedami prie šio sprendimo.Priimta Briuselyje, 1994 m. gruodžio 22 d.Tarybos varduPirmininkasH. Seehofer[1] OL L 81, 1993 4 2, p. 2.[2] OL L 323, 1994 12 23, p. 2.--------------------------------------------------


title: 2006/862/EB: 2006 m. gegužės 22 d. Tarybos sprendimas dėl Europos bendrijos ir Malaizijos susitarimo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą sudarymo

text:
1.12.2006

               LT

               Europos Sąjungos oficialusis leidinys

               L 335/38

         TARYBOS SPRENDIMAS
   2006 m. gegužės 22 d.
   dėl Europos bendrijos ir Malaizijos susitarimo pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą sudarymo
   (2006/862/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2004 m. kovo 22 d. Taryba įgaliojo Komisiją pradėti derybas su tam tikromis PPO narėmis pagal 1994 m. Bendrojo susitarimo dėl tarifų ir prekybos (GATT) XXIV:6 straipsnį, į Europos Sąjungą stojant Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai.

               (2)

               Komisija vedė derybas konsultuodamasi su komitetu, įsteigtu pagal Sutarties 133 straipsnį, ir vadovaudamasi Tarybos patvirtintomis derybų gairėmis.

               (3)

               Komisija baigė derybas dėl Europos bendrijos ir Malaizijos susitarimo pasikeičiant laiškais pagal 1994 m. GATT XXIV:6 ir XXVIII straipsnius. Todėl minėtas susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Malaizijos susitarimas pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą, susijęs su konkrečių nuolaidų panaikinimu dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtų įsipareigojimų sąrašų panaikinimo joms įstojus į Europos Sąjungą, yra patvirtinamas Bendrijos vardu.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Bendrijai (1).

      Priimta Briuselyje, 2006 m. gegužės 22 d.

            Tarybos vardu

            Pirmininkas

         J. PRÖLL

      (1)  Susitarimo įsigaliojimo data bus paskelbta Europos Sąjungos oficialiajame leidinyje.
    ---documentbreak---

               1.12.2006

               LT

               Europos Sąjungos oficialusis leidinys

               L 335/40

         VERTIMAS
   SUSITARIMAS
   Europos bendrijos ir Malaizijos susitarimas pasikeičiant laiškais pagal 1994 m. Bendrojo susitarimo dėl tarifų ir prekybos (GATT) XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į Europos Sąjungą
   Pone,
   Prasidėjus Europos Bendrijų (EB) ir Malaizijos deryboms pagal 1994 m. GATT XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į EB, EB ir Malaizija, siekdamos baigti derybas, pradėtas 2004 m. sausio 19 d. EB pateikus pranešimą pagal 1994 m. GATT XXIV:6 straipsnį, susitarė dėl toliau išdėstytų klausimų:

               —

               1511 90 19 (Kietosios palmių aliejaus frakcijos, nerafinuoto arba rafinuoto, bet chemiškai nemodifikuoto, didesnėse nei 1 kg pakuotėse): taikoma mažesnė norma – 10,0 %;

               —

               8525 40 99 (Nejudančio vaizdo kameros): taikoma mažesnė norma – 12,5 %.

         Pirmiau nurodytos mažesnės normos turi būti taikomos trejus metus.
   EB-15 tikslus tarifų aprašymas taikomas visoms pirmiau minėtoms muitų tarifų eilutėms.
   EB į EB-25 muitų teritorijai skirtą CLX įsipareigojimų sąrašą įtraukia ankstesniame sąraše esančias nuolaidas.
   Šis susitarimas įsigalioja jo pasirašymo dieną, šalims jį patvirtinus pagal savo procedūras.
   Reiškiu Jums, Pone, savo didžiausią pagarbą.

         Europos bendrijos vardu

   Pone,
   Daroma nuoroda į Jūsų laišką, kuriame sakoma:
   „Prasidėjus Europos Bendrijų (EB) ir Malaizijos deryboms pagal 1994 m. GATT XXIV:6 ir XXVIII straipsnius dėl Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai skirtuose įsipareigojimų sąrašuose numatytų nuolaidų pakeitimo minėtoms šalims įstojus į EB, EB ir Malaizija, siekdamos baigti derybas, pradėtas 2004 m. sausio 19 d. EB pateikus pranešimą pagal 1994 m. GATT XXIV:6 straipsnį, susitarė dėl toliau išdėstytų klausimų:

               —

               1511 90 19 (Kietosios palmių aliejaus frakcijos, nerafinuoto arba rafinuoto, bet chemiškai nemodifikuoto, didesnėse nei 1 kg pakuotėse): taikoma mažesnė norma – 10,0 %;

               —

               8525 40 99 (Nejudančio vaizdo kameros): taikoma mažesnė norma – 12,5 %.

         Pirmiau nurodytos mažesnės normos turi būti taikomos trejus metus.
   EB-15 tikslus tarifų aprašymas taikomas visoms pirmiau minėtoms muitų tarifų eilutėms.
   EB į EB-25 muitų teritorijai skirtą CLX įsipareigojimų sąrašą įtraukia ankstesniame sąraše esančias nuolaidas.
   Šis susitarimas įsigalioja jo pasirašymo dieną, šalims jį patvirtinus pagal savo procedūras.“
   Turiu garbės pranešti apie mano Vyriausybės pritarimą.
   Reiškiu Jums, Pone, savo didžiausią pagarbą.

         Malaizijos vardu


title: 2012 m. spalio 26 d. Nuolatinio ELPA valstybių komiteto sprendimas Nr. 4/2012/SC, kuriuo komitetai paskiriami padėti ELPA priežiūros institucijai atlikti funkcijas pagal ELPA valstybių susitarimo dėl Priežiūros institucijos ir Teisingumo Teismo įsteigimo 1 protokolo 3 straipsnį ir panaikinami tam tikri Nuolatinio komiteto sprendimai

text:
7.2.2013

               LT

               Europos Sąjungos oficialusis leidinys

               L 36/8

         NUOLATINIO ELPA VALSTYBIŲ KOMITETO SPRENDIMAS
   Nr. 4/2012/SC
   2012 m. spalio 26 d.
   kuriuo komitetai paskiriami padėti ELPA priežiūros institucijai atlikti funkcijas pagal ELPA valstybių susitarimo dėl Priežiūros institucijos ir Teisingumo Teismo įsteigimo 1 protokolo 3 straipsnį ir panaikinami tam tikri Nuolatinio komiteto sprendimai
   NUOLATINIS ELPA VALSTYBIŲ KOMITETAS,
   atsižvelgdamas į Susitarimą dėl Nuolatinio ELPA valstybių komiteto, ypač į jo 5 straipsnio 2 dalį;
   atsižvelgdamas į ELPA priežiūros institucijos pasiūlymą,
   kadangi:

               (1)

               ELPA valstybių susitarimo dėl Priežiūros institucijos ir Teisingumo Teismo įsteigimo su patikslinimais, padarytais Protokolu, kuriuo patikslinamas ELPA valstybių susitarimas dėl Priežiūros institucijos ir Teisingumo Teismo įsteigimo (toliau – Priežiūros institucijos ir Teismo susitarimas), 1 protokolo 3 straipsnyje nustatyta, kad jeigu EEE susitarimo prieduose nurodytame akte, kuriuo nustatomos 1 straipsnyje aprašytos procedūros, Europos Komisija pateikia priemonės projektą ES komitetui ar kitaip su juo konsultuojasi, ELPA priežiūros institucija, laikydamasi atitinkamų Nuolatinio komiteto nustatytų procedūrų, konsultuojasi su atitinkamu pagal Susitarimą dėl Nuolatinio ELPA valstybių komiteto įsteigtu arba paskirtu komitetu, jei toks yra;

               (2)

               2011 m. vasario 16 d. Europos Parlamento ir Tarybos reglamente (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (1), nustatytos taisyklės ir bendrieji principai, kuriais reglamentuojami mechanizmai, taikomi kai teisiškai privalomame Sąjungos teisės akte (toliau – pagrindinis teisės aktas) numatoma, kad įgyvendinimo sąlygos turi būti vienodos, ir juo reikalaujama, kad valstybės narės kontroliuotų, kaip Komisija priima įgyvendinimo aktus;

               (3)

               Nuolatinis ELPA valstybių komitetas Sprendime Nr. 3/2012 (naujosios komiteto procedūros) nustatė bendrąsias taisykles, kuriose aprašytos procedūros, kurių reikia laikytis, kai komitetai padeda ELPA priežiūros institucijai, kad suderintų tas procedūras su Reglamentu (ES) Nr. 182/2011 priimtomis procedūromis;

               (4)

               kai kuriuose šiuo metu galiojančiuose Nuolatinio komiteto sprendimuose, kuriais komitetai paskiriami padėti ELPA priežiūros institucijai, yra nurodyti iš EEE susitarimo išbraukti nebegaliojantys teisės aktai, taip pat gali būti nurodytos procedūros, kurios įsigaliojus Reglamentui (ES) Nr. 182/2011 buvo pakeistos. Todėl būtina atnaujinti visus Nuolatinio komiteto priimtus sprendimus dėl komitetų paskyrimo pagal Susitarimo dėl Nuolatinio ELPA valstybių komiteto 5 straipsnio 2 dalį ir nurodyti procedūrą, kurios turi laikytis ELPA priežiūros institucija kiekvienu konkrečiu atveju;

               (5)

               kad komitetų paskyrimo procesas būtų paprastesnis ir aiškesnis, visi komitetai, kuriems ELPA priežiūros institucija turi pateikti priemonių projektus arba su kuriais ji turi kitaip konsultuotis, paskiriami šiuo vienu sprendimu ir atskiri šiuo metu galiojantys sprendimai turėtų būti panaikinti;

               (6)

               vis dėlto komitetų, kurie padėtų Institucijai naudotis savo įgaliojimais konkurencijos ir valstybės pagalbos srityje, paskirti nereikia, nes šie komitetai jau paskirti ir nustatyti ELPA valstybių susitarimo dėl Priežiūros institucijos ir Teisingumo Teismo įsteigimo 3 ir 4 protokoluose;

               (7)

               procedūra, taikytina kai ES Komisija turi pateikti priemonės projektą komitetui arba kitaip su juo konsultuotis, yra nustatyta atitinkamame akte. Procedūra, taikytina ELPA priežiūros institucijai, kai ji tai daro pagal EEE susitarimo prieduose nurodytą aktą, – tai Nuolatinio ELPA valstybių komiteto sprendimu Nr. 3/2012 (kuriuo nustatomos komiteto procedūros) nustatyta procedūra, kuri labiausiai atitinka EEE susitarimo prieduose nurodytame akte nustatytą procedūrą. Todėl paskiriant komitetą nereikia nurodyti taikytinos procedūros;

               (8)

               kalbant apie galiojančius aktus, Reglamento (ES) Nr. 182/2011 13 straipsnyje nustatytos tam tikros pereinamojo laikotarpio priemonės, leisiančios padaryti reikiamus ES teisės sistemos pagrindinių aktų pakeitimus nekeičiant kiekvieno iš jų atskirai. Nuolatinio komiteto sprendimo Nr. 3/2012 (naujosios komiteto procedūros) 7 straipsnyje pateikta panaši nuostata dėl galiojančių procedūrų keitimo;

               (9)

               ELPA priežiūros institucija pasiūlys komitetams priimtinas standartines darbo tvarkos taisykles,

         NUSPRENDĖ:
   1 straipsnis
   Komitetų paskyrimas
   1.   Šio sprendimo priede išvardyti komitetai yra paskiriami padėti ELPA priežiūros institucijai vykdyti funkcijas pagal Priežiūros institucijos ir Teismo susitarimo 1 protokolo 3 straipsnį.
   2.   Komitetai ELPA priežiūros institucijai padeda laikydamiesi Nuolatinio ELPA valstybių komiteto sprendimo Nr. 3/2012 (kuriuo nustatomos komiteto procedūros).
   2 straipsnis
   Taikytina procedūra
   Kai ELPA priežiūros institucija pagal aktą, nurodytą EEE susitarimo prieduose, privalo pateikti priemonės projektą komitetui arba kitaip su juo konsultuotis, ji tai daro laikydamasi Nuolatinio ELPA valstybių komiteto sprendime Nr. 3/2012 (kuriuo nustatomos komiteto procedūros) nustatytos procedūros, kuri labiausiai atitinka EEE susitarimo prieduose nurodytame akte nustatytą procedūrą.
   3 straipsnis
   Nuolatinio komiteto sprendimų panaikinimas
   Nuolatinio komiteto sprendimai Nr. 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC ir 2/2012/SC panaikinami.
   4 straipsnis
   Įsigaliojimas
   Šis sprendimas įsigalioja jo priėmimo dieną.
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

      Priimta Briuselyje 2012 m. spalio 26 d.

            Nuolatinio komiteto vardu

            Pirmininkas

         Atle LEIKVOLL

            Generalinis sekretorius

         Kristinn F. ÁRNASON

      (1)  OL L 55, 2011 2 28, p. 13.

      PRIEDAS

                  KOMITETO PAVADINIMAS

                  TEISĖS AKTAS

                  1

                  ELPA veterinarijos ir fitosanitarijos komitetas

                  EEE susitarimo I priede (Veterinarijos ir fitosanitarijos klausimai) minėti atitinkami aktai.

                  2

                  ELPA techninių reglamentų, standartų, tyrimų ir sertifikavimo komitetas

                  EEE susitarimo II priede (Techniniai reglamentai, standartai, tyrimai ir sertifikavimas) minėti atitinkami aktai.

                  3

                  ELPA atsakomybės už gaminius komitetas

                  EEE susitarimo III priede (Atsakomybė už gaminius) minėti atitinkami aktai.

                  4

                  ELPA energetikos komitetas

                  EEE susitarimo IV priede (Energetika) minėti atitinkami aktai.

                  5

                  ELPA laisvo darbuotojų judėjimo komitetas

                  EEE susitarimo V priede (Laisvas darbuotojų judėjimas) minėti atitinkami aktai.

                  6

                  ELPA socialinės apsaugos komitetas

                  EEE susitarimo VI priede (Socialinė apsauga) minėti atitinkami aktai.

                  7

                  ELPA profesinių kvalifikacijų pripažinimo komitetas

                  EEE susitarimo VII priede (Profesinių kvalifikacijų pripažinimas) minėti atitinkami aktai.

                  8

                  ELPA įsisteigimo teisės komitetas

                  EEE susitarimo VIII priede (Įsisteigimo teisė) minėti atitinkami aktai.

                  9

                  ELPA finansinių paslaugų komitetas

                  EEE susitarimo IX priede (Finansinės paslaugos) minėti atitinkami aktai.

                  10

                  ELPA paslaugų komitetas

                  EEE susitarimo X priede (Bendrosios paslaugos) minėti atitinkami aktai.

                  11

                  ELPA elektroninių ryšių komitetas (COCOM)

                  EEE susitarimo XI priede (Elektroniniai ryšiai, audiovizualinės paslaugos ir informacinė visuomenė) minėti atitinkami aktai.

                  12

                  ELPA laisvo kapitalo judėjimo komitetas

                  EEE susitarimo XII priede (Laisvas kapitalo judėjimas) minėti atitinkami aktai.

                  13

                  ELPA transporto komitetas

                  EEE susitarimo XIII priede (Transportas) minėti atitinkami aktai.

                  16

                  ELPA viešųjų pirkimų komitetas

                  Priežiūros institucijos ir Teismo susitarimo 2 protokolas ir EEE susitarimo XVI priede (Viešieji pirkimai) minėti atitinkami aktai.

                  17

                  ELPA intelektinės nuosavybės komitetas

                  EEE susitarimo XVII priede (Intelektinė nuosavybė) minėti atitinkami aktai.

                  18

                  ELPA darbuotojų saugos ir sveikatos, darbo teisės ir vienodo požiūrio į vyrus ir moteris komitetas

                  EEE susitarimo XVIII priede (Darbuotojų sauga ir sveikata, darbo teisė ir vienodas požiūris į vyrus ir moteris) minėti atitinkami aktai.

                  19

                  ELPA vartotojų apsaugos komitetas

                  EEE susitarimo XIX priede (Vartotojų apsauga) minėti atitinkami aktai.

                  20

                  ELPA aplinkos komitetas

                  EEE susitarimo XX priede (Aplinka) minėti atitinkami aktai.

                  21

                  ELPA statistikos komitetas

                  EEE susitarimo XXI priede (Statistika) minėti atitinkami aktai.


title: 2017 m. birželio 26 d. Tarybos sprendimas (ES, Euratomas) 2017/1143, kuriuo skiriamas Europos ekonomikos ir socialinių reikalų komiteto Prancūzijos Respublikos pasiūlytas narys

text:
28.6.2017

               LT

               Europos Sąjungos oficialusis leidinys

               L 165/36

         TARYBOS SPRENDIMAS (ES, Euratomas) 2017/1143
   2017 m. birželio 26 d.
   kuriuo skiriamas Europos ekonomikos ir socialinių reikalų komiteto Prancūzijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Prancūzijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

               (2)

               pasibaigus Michel DUBROMEL kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Arnaud SCHWARTZ, Secrétaire national de France Nature environnement.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. birželio 26 d.

            Tarybos vardu

            Pirmininkas

         J. MIZZI

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2006 m. gruodžio 18 d. Tarybos Sprendimas, Laisvo darbuotojų judėjimo patariamojo komiteto Italijai, Maltai ir Švedijai atstovaujančių narių ir pakaitinių narių skyrimo

text:
28.12.2006

               LT

               Europos Sąjungos oficialusis leidinys

               C 320/4

      TARYBOS SPRENDIMAS

   2006 m. gruodžio 18 d.
   Laisvo darbuotojų judėjimo patariamojo komiteto Italijai, Maltai ir Švedijai atstovaujančių narių ir pakaitinių narių skyrimo
   (2006/C 320/03)
   EUROPOS SĄJUNGOS TARYBA,
   atsižvelgdama į 1968 m. spalio 15 d. Tarybos reglamentą (EEB) Nr. 1612/68 dėl laisvo darbuotojų judėjimo Bendrijoje (1), ypač į jo 26 ir 27 straipsnius,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2006 m. rugsėjo 15 d. sprendimu (2) Taryba paskyrė Laisvo darbuotojų judėjimo patariamojo komiteto narius ir pakaitinius narius laikotarpiui nuo 2006 m. rugsėjo 14 d. iki 2008 m. rugsėjo 13 d., išskyrus Italijai ir Maltai atstovaujančius narius ir pakaitinius narius bei Švedijai atstovaujantį narį vyriausybių atstovų kategorijoje,

               (2)

               Italijos, Maltos ir Švedijos Vyriausybės pateikė kandidatūras šioms vietoms užimti,

         NUSPRENDĖ:
   Vienintelis straipsnis
   Laisvo darbuotojų judėjimo patariamojo komiteto nariais ir pakaitiniais nariais kadencijai iki 2008 m. rugsėjo 13 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Italija

               Giuseppe Maurizio SILVERI
               Augusto VACCARO

               Lea BATTISTONI

               Malta

               Anthony BUTTIGIEG

               Švedija

               Johanna PEYRON

         II.   DARBUOTOJŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Italija

               Ornella CILONA
               Giuseppe CASUCCI

               Vincenzo COPPOLA

               Malta

               Andrew MIZZI
               Martin BALZAN

               Stephen FAVA

         III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Italija

               Massimo MARCHETTI
               Gaetana PAGANO

               Donata TIRELLI

               Malta

               Joseph MONTEBELLO
               Tonio FARRUGIA

               Joseph FARRUGIA

      Priimta Briuselyje, 2006 m. gruodžio 18 d.

            Tarybos vardu

            Pirmininkas

         J.-E. ENESTAM

      (1)  OL L 257, 1968 10 18, p. 2.

      (2)  OL C 242, 2006 10 7, p. 1.